section_heading: Događanja
paragraph_text: Dana 3. ožujka 1918. nakon dugih pregovora pod teškim uvjetima zaključen je i mir u tvrđavi u Brest-Litovsku. U travnju 1919. god. počelo je povlačenje francuskih i britanskih trupa iz Rusije. Do kraja srpnja svi gradovi zapadno od Urala pali su u ruke boljševika. General «Bijele garde» Anton Denjikin kreće prema Moskvi u odlučujuću bitku i dolazi na 200&nbsp;km od grada. 14. listopada Crvena armija kreće u protuudar. Poraze doživljavaju i general Nikolaj Judenič i admiral Aleksandar Kolčak, a poražen je na jugu Rusije i general Pjotr Wrangel, koji emigrira u Beograd. Tijekom zime 1919. – 1920. Crvena armija zauzima sve gradove u Sibiru. U ljeto 1920. god. ratuje se u Besarabiji i Ukrajini. Crvena armija nadire kroz Poljsku i dolazi do Varšave, ali je ne uspijeva osvojiti. Tijekom 1921. god. vođeni su povremeni sukobi. Lipnja 1922. Japanci se povlače s ruskog Dalekog istoka. Tako je težak i nemilosrdan građanski rat - koji je prozročio više milijuna smrti u oružanim borbama, crvenom i bijelom teroru, te zbog teških bolesti među vojnicima i ratom zahvaćenim civilima - došao kraju, a oko 2 milijuna ljudi emigriralo je iz Rusije.